ಗದಗ : 24 ವರ್ಷ ಕಳೆದರೂ ಪೂರ್ಣಗೊಳ್ಳದ ಗಾಂಧಿ ಗುಡಿ ಕಾಮಗಾರಿ ಇದು ರಾಷ್ಟ್ರಪಿತನಿಗೆ ಸಲ್ಲಿಸೋ ಗೌರವ...? ಇವರಿಂದ ಪ್ರಕಟಿಸಲಾಗಿದೆ News Alert ಗದಗ : ಇಂದು ಗಾಂಧೀ ಜಯಂತಿ. ನಾಡು ಮಹಾತ್ಮಾ ಗಾಂಧೀಜಿ ಕೊಡುಗೆಯನ್ನು ಕೊಂಡಾಡುತ್ತಿದೆ. ಆದರೆ ರಾಷ್ಟ್ರಪಿತನಿಗೆ ಸೂಕ್ತ ಗೌರ ಕೊಡಲು ಗದಗ ನಗರಸಭೆಗೆ ಇನ್ನೂ ಸಾಧ್ಯವಾಗಿಲ್ಲ. ಗಾಂಧೀ ತಾತಾನಿಗೊಂದು ಸ್ಮಾರಕ ಕಟ್ಟಲು ಪ್ರಾರಂಭವಾಗಿ 24 ವರ್ಷಗಳೇ ಸಂದಿವೆ. ಆದರೆ ಗಾಂಧಿ ಗುಡಿಯ ಕನಸು ಮಾತ್ರ ಕನಸಾಗಿಯೇ ಉಳಿದಿದೆ. ೧೯೪೪ ರಲ್ಲಿ ಮಹಾತ್ಮ ಗಾಂಧಿಜೀಯವರು ಗದಗಗೆ ಬಂದಿದ್ದ ಸಂಧರ್ಭದಲ್ಲಿ ಬೆಟಗೇರಿಯ ನೇಕಾರರ ಕಾಲೋನಿಗೂ ಭೇಟಿಕೊಟ್ಟಿದ್ದರು. ಇಲ್ಲಿ ಬೃಹತ್ ಜನಾಂದೋಲನ ಸಭೆ ಮಾಡಿ ಸಾಕಷ್ಟು ಜನ ಹೋರಾಟಕ್ಕೆ ಧುಮುಕುವಂತೆ ಮಾಡಿದ್ದರು. ಗಾಂಧಿಜೀಯ ಮರಣಾ ನಂತರ ಸ್ವಾತಂತ್ರ್ಯ ಹೋರಾಟಗಾರರು ರಾಷ್ಟ್ರಪಿತನ ನೆನಪಾರ್ಥವಾಗಿ ಅವರ ಚಿತಾಭಸ್ಮ ತಂದಿಟ್ಟು ಒಂದು ಸ್ಮಾರಕ ನಿರ್ಮಿಸಲು ಮುಂದಾದ್ರು. ಆದ್ರೆ ರಾಜಕೀಯ ಕಾರಣಗಳಿಂದ ಗಾಂಧಿಗುಡಿ ನಿರ್ಮಾಣ ಕಾರ್ಯ ಅರ್ಧಕ್ಕೆ ನಿಂತಿದೆ. 24 ವರ್ಷವಾದ್ರೂ ಸಣ್ಣದೊಂದು ಗುಡಿ ಪೂರ್ಣಗೊಳಿಸಲು ಸಾಧ್ಯವಾಗಿಲ್ಲ. ಇನ್ನು ಗಾಂಧಿ ಗುಡಿಯನ್ನು ಪ್ರತಿಷ್ಠಾಪಿಸಲು ಗಾಂಧಿ ಪ್ರತಿಮೆಯನ್ನು ನಗರಸಭೆಯಲ್ಲಿ ತಂದಿಟ್ಟು ೧೦ ವರ್ಷಗಳು ಕಳೆದಿವೆ. ಭಾಷಣಗಳಲ್ಲಿ ಗಾಂಧಿಜೀ ಬಗ್ಗೆ ಗಂಟೆ ಗಟ್ಟಲೆ ಮಾತನಾಡುವ ಜನಪ್ರತಿನಿಧಿಗಳು ಮಾತ್ರ ಗಾಂಧಿ ಗುಡಿ ಕಟ್ಟಿಸುವ ಬಗ್ಗೆ ತಲೆಯೇ ಕೆಡಿಸಿಕೊಂಡಿಲ್ಲ. ಮುಂದಿನ ಜನಾಂಗಕ್ಕೆ ಗಾಂಧಿಯ ಸಾಧನೆಗಳನ್ನು ತಲುಪಿಸಬೇಕಾದ ಮಂದಿಯ ನಿರ್ಲಕ್ಷ್ಯದಿಂದ ಗಾಂಧಿ ಗುಡಿ ಅನಾಥವಾಗಿ ನಿಂತಿದೆ. ಗುಡಿ ಅರ್ಧಕ್ಕೆ ನಿಂತಿರಬಹುದು ಆದರೆ ಬೆಟಗೇರಿಯ ಜನ ಮಾತ್ರ ಗಾಂಧಿ ಚಿತಾಭಸ್ಮಕ್ಕೆ ನಿತ್ಯ ಪೂಜೆ ಸಲ್ಲಿಸುತ್ತಾರೆ.